จงเสนอไอเดีย การแบ่งเป้าหมายทางการเงินส่วนบุคคล เป็นระยะต่าง ๆ อย่างไร
เป้าหมายทางการเงินส่วนบุคคล

เป้าหมายทางการเงินระยะสั้น มีเวลาบรรลุเป้าหมายทางการเงินที่ตั้งไว้ภายใน 3 ปี มักเป็นเป้าหมายที่สนองความต้องการความสะดวกสบายในการใช้ชีวิต โดยเฉพาะอย่างยิ่งการวางแผนด้านสภาพคล่องและการวางแผนด้านการป้องกัน ผ่านการลงทุนในประกันภัยและประกันชีวิต
เป้าหมายทางการเงินระยะกลาง เป็นการเตรียมการเพื่อที่จะไปสู่เป้าหมายทางการเงินใน 3 - 7 ปี มักเป็นการ สร้างความมั่งคั่งให้เพิ่มพูนมากขึ้น เช่น วางแผนมีบ้าน หรือวางแผนการศึกษาบุตร เป็นต้น
เป้าหมายทางการเงินระยะยาว เวลาในการบรรลุเป้าหมายทางการเงินนี้มากกว่า 7 ปีขึ้นไป มักเป็นการวางแผนเพื่อเกษียณอายุอย่างมีความสุข แต่มักเป็นเป้าหมายที่คนส่วนใหญ่ละเลย โดยไปให้ความสำคัญกับเป้าหมายระยะสั้น เพราะเห็นผลได้เร็วกว่า

โดยเป้าหมายทั้ง 3 ช่วงเวลาจะพบว่า การสะสมความมั่งคั่งทางการเงิน (Wealth Creation) เป็นเป้าหมายทางการเงินระยะกลาง (3 - 7 ปี) โดยใช้เครื่องมือ คือ การวางแผนการเงินหรือการลงทุน ซึ่งเป็นตัวนำทางไปสู่เป้าหมายที่วางไว้ ดังนั้น ผู้ที่มองหาบริการความมั่งคั่งส่วนบุคคล อาจต้องกลับไปพิจารณาเป้าหมายระยะสั้นก่อน ดังนี้
- การวางแผนสภาพคล่อง มีเพียงพอหรือไม่ ซึ่งในช่วงวิกฤติ COVID-19 ที่ผู้คนตื่นตัวกับเรื่องนี้เพิ่มขึ้น โดยเฉพาะ การสำรองเงินฉุกเฉิน 3 - 6 เท่าของค่าใช้จ่ายในแต่ละเดือนสำหรับผู้ที่มีรายได้ประจำ แต่หากทำงานแบบฟรีแลนซ์ควรสำรองเงินฉุกเฉินมากถึง 12 เท่าของค่าใช้จ่ายในแต่ละเดือน เพราะกระแสเงินสดรับมีความไม่สม่ำเสมอ ซึ่งหากสำรองสภาพคล่องไว้มากเกินไปก็จะเป็นการเสียโอกาส แต่หากน้อยไปก็กลายเป็นความเสี่ยงได้เช่นกัน
- การวางแผนเพื่อปิดความเสี่ยง (Protection Plan) ผ่านการลงทุนด้านประกันภัยและประกันชีวิต ซึ่งต้องกลับไปพิจารณาว่าทุนประกันที่ซื้อไว้มีมากไปหรือน้อยไป ระยะเวลาการคุ้มครองยาวมากเพียงพอหรือไม่ การพิจารณาความเหมาะสมของประกันภัยและประกันชีวิตจะต้องทำทุก ๆ ปี เพราะด้วยสภาพแวดล้อมที่เปลี่ยนไป อายุที่มากขึ้น ความต้องการความคุ้มครองย่อมเปลี่ยนไป และจะสะท้อนกับมายังค่าเบี้ยประกันที่จ่ายไปในแต่ละปีว่ามากไปหรือน้อยไป
- การวางแผนด้านภาษี
- การวางแผนเพื่อสร้างความมั่งคั่งทางการเงิน
- การวางแผนเพื่อเกษียณอายุ (Retirement Plan) ซึ่งขั้นตอนนี้มีความแตกต่างกันระหว่างผู้ที่มีรายได้ประจำ ฟรีแลนซ์ เจ้าของธุรกิจ และการวางแผนมรดก
ความรู้ทางการเงิน,การวิเคราะห์ทางการเงิน & เศรษฐศาสตร์การเงิน